
Parlamentul  României

Camera  Deputaților

Comisia pentru industrii și servicii

București, 15.09.2021
                   Nr.4c-3/334/2021
AVIZ
asupra proiectului de Lege pentru modificarea și completarea Legii nr.55/2020 privind unele măsuri pentru prevenirea și combaterea efectelor pandemiei de COVID-19


În conformitate cu prevederile art.95 și 117 alin.(1) din Regulamentul Camerei Deputaților, republicat, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei juridice, de disciplină și imunități, care este sesizată în fond, cu proiectul de Lege pentru modificarea și completarea Legii nr.55/2020 privind unele măsuri pentru prevenirea și combaterea efectelor pandemiei de COVID-19, transmis cu adresa nr. P.L.x. 271/2021 din 16 iunie 2021, înregistrat la comisie sub nr.4c-3/334/2021 din 16 iunie 2021.



Consiliul Legislativ, cu adresa nr.192/7.04.2021, avizează favorabil proiectul de lege cu observații și propuneri.


Consiliul Economic și Social, cu adresa nr.3058/08.04.2021, și-a exprimat următoarele puncte de vedere:


- reprezentanții părții patronale au votat pentru avizarea favorabilă a proiectului de act normativ cu unele observații;



- reprezentanții părții sindicale au votat avizarea nefavorabilă;



- reprezentanții asociațiilor și fundațiilor neguvernamentale ale societății civile au votat pentru avizarea favorabilă a proiectului de act normativ cu unele observații.


Senatul, în calitate de primă Cameră sesizată, a adoptat proiectul de lege în condițiile art.75 alin.(2) teza a III-a din Constituția României, republicată.



Proiectul de lege are ca obiect de reglementare modificarea și completarea Legii nr.55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare, în sensul stabilirii sancţiunii contravenţionale complementare a închiderii temporare a sediului operatorului economic, în situaţia repetării contravenţiei prevăzute la art.65 lit.q) , precum şi în cazul săvârşirii contravenţiei prevăzute la art.65 lit.r) din actul normativ de bază. Totodată, prin proiect se modifică lit.c) a alin.(2) al art.67, în sensul stabilirii unor noi categorii de agenţi constatatori ai contravenţiei prevăzute la art.65 lit.q), precum şi al eliminării trimiterii la lit.ş), ţinând seama de cele reţinute de Curtea Constituţională în Decizia nr.457 din 25 iunie 2020, publicată în Montorul oficial al României, Partea I, nr.578 din 1 iulie 2020. De asemenea, se completează art.68 cu un nou alineat, alin.(2), având ca obiect instituirea unei excepții de la art.32 alin.(3) din Ordonanța Guvernului nr.2/2001 privind regimul juridic al contravențiilor, aprobată cu modificări și completări prin Legea nr.180/2002, cu modificările și completările ulterioare.
Examinarea proiectului de lege a avut loc în ședința comisiei din 15 septembrie 2021.
În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege în forma adoptată de Senat.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREȘEDINTE,

Sándor Bende
Consilier parlamentar, Isabela-Patricia Robe

